Selsi

Selsi (; ) ir pilsēta (city) un pagasts Anglijā, Rietumsaseksas grāfistes Čičesteras distrikta otra lielākā apdzīvotā vieta. Atrodas grāfistes dienvidrietumos  no grāfistes un distrikta centra Čičesteras un  no valsts galvaspilsētas Londonas centra. Pilsēta atrodas Menhuda pussalas dienvidu galā pie Selsibila zemesraga. To no visām pusēm ieskauj jūra, līči vai atteka, un ar pārējo salu savieno viens ceļš pa dambi, kas lielu palu un vētru laikā pārplūst. 

 Vēsture 
Pilsētas nosaukums cēlies no senangļu valodas Seals-ey — ‘roņu sala’. Senos avotos tā minēta kā Seoles (anglosakšu hronikās), Seleisi (Pastardienas grāmatā 1086. gadā) vai Celesye (Asīzes sējumā 1279. gadā).

Pilsētiņa sākusi augt no 5. gadsimta, kad tā kļuva par anglosakšu vadoņa Elles (Ælle) dibinātās Saseksas karalistes galvaspilsētu. 7. gadsimtā Saseksa kļuva par pēdējo anglosakšu karalisti, kas pieņēma kristietību, bet 715. gadā Selsi Edberhts kļuva par dienvidsakšu bīskapu un nodibināja Selsi abatiju, izbeidzot ticības karus ar kaimiņiem. Abatija uz laiku kļuva par Saseksas reliģisko centru, līdz 1075. gadā bīskapa sēdeklis tika pārcelts uz Čičesteru, kur uzbūvēja katedrāli.

Selsi kā administratīva un reliģiska centra nozīme mazinājās; tā turpināja pastāvēt kā piekrastes zvejas, tirdzniecības un kontrabandas pilsēta. No 1897. līdz 1935. gadam Selsi ar Čičesteru bija savienotas ar dzelzceļu. 

 Atsauces 

 Ārējās saites 

Kategorija:Anglijas pilsētas
Kategorija:Rietumsaseksa